Screenshot: HRT

"SIGURAN sam da će postotak glasova koje će SDP dobiti na izborima biti veći od postotka gledanosti Dnevnika", rekao je večeras zastupnik SDP-a i bivši ministar Arsen Bauk gostujući u središnjem Dnevniku HRT-a. Naime, voditelj Branimir Farkaš pitao ga je misli li da će rejting ljevice pasti na par posto kao što je to slučaj u Poljskoj i još nekim postkomunističkim zemljama Europe, dok je Bauk više puta večeras rekao kako SDP ne može pasti ispod 33 posto glasova.



No, Bauk se na provokativno pitanje odlučio na jednako provokativan odgovor bocnuvši HRT koji se već odavno, slijedom poznatih događaja na Prisavlju, ne može podičiti velikom gledanošću svojih informativnih emisija.



Bauk je bio pozvan kako bi komentirao unutarstranačke izbore u SDP-u, a poznato je kako je Bauk jedan od rijetkih SDP-ovaca "s vrha", odnosno član Predsjedništva, koji se nije svrstao uz jednog od kandidata za šefa partije.